Margt í boði hjá SÍMEY á vorönn 2020 - nú er rétti tíminn til að skrá sig ! Sem endranær verður margt í boði hjá SÍMEY á vorönn 2020 . Nú er rétti tíminn til þess að sækja um . Það er hægt að gera rafrænt hér á heimasíðunni . Í sumum námslínum er takmarkaður fjöldi og því enn frekari ástæða til þess að geyma ekki skráningu . Fólki er bent á að kynna sér mögulega styrki stéttarfélaga og fræðslusjóða við nám í SÍMEY . Af ýmsu áhugaverðu er að taka í námi á vorönn . Hér skal vakin athygli á nokkrum lengri námslína , sem hefjast í janúar og febrúar 2020 . Hönnunar - og tilraunasmiðja FabLab hefur slegið í gegn . Þann 10. janúar hefst 80 klukkustunda FabLab námskeið . Nemendur fá innsýn í opinn hugbúnað og nýtingu hans til þess að útbúa ýmsa hluti . Námskeiðið er byggt upp á fyrirlestraum og verklegri vinnu . Hér er skráning á námskeiðið . Félagsliðabrú er fjögurra anna nám . Nemendur þurfa að hafa náð 22 ára aldri , þeir hafi þriggja ára starfsreynslu í umönnun og hafi lokið 230 kennslustunda starfstengdum námskeiðum . Að námi loknu útskrifast nemendur sem félagsliðar . Á vorönn 2020 verða kennd eftirtalin fög : Fötlun og samfélag ( hefst 6. janúar ) , öldrun ( hefst 8. janúar ) , næringarfræði ( hefst 17. febrúar ) , skyndihjálp ( 27. og 28. mars ) og samskipti og samstarf ( hefst 15. apríl ) . Hér er skráning á Félagsliðabrú . Leikskólaliða - og stuðningsfulltrúabrúer fjögurra anna nám . Nemendur þurfa að hafa náð 22 ára aldri , hafi þriggja ára starfsreynslu við uppeldi og umönnum barna í leik - og grunnskólum og hafi lokið 230 kennslustunda starfstengdum námskeiðum . Á vorönn verða kennd eftirfarandi námskeið : Þroski og hreyfing ( hefst 8. janúar ) , skapandi starf ( hefst 19. febrúar ) , skyndihjálp ( 27. og 28. mars ) og samskipti og samstarf ( hefst 15. apríl ) . Hér er skráning á Leikskólaliða - og stuðningsfulltrúabrú . Myndlistasmiðja – málun er 80 klst. námskeið sem ætlað er 18 ára og eldri . Billa – Bryndís Arnarsdóttir kennir á námskeiðinu en hún hefur áratuga reynslu af kennslu og myndlistarsköpun . Þetta eru afar vinsæl námskeið og aðeins pláss fyrir tólf þátttakendur . Hér er skráning . Nám og þjálfun í almennum bóklegum greinum hefur hliðsjón af greinanámskrám Aðalnámskrár framhaldsskóla í íslensku , tungumálum , stærðfræði og lífsleikni . Námsleiðin hentar sérstaklega vel þeim einstaklinum sem lokið hafa raunfærnimati í iðngreinum og stefna á að ljúka sveinsprófi . Á vorönn 2020 hefst nám í stærðfræði 20. janúar og enskunámið hefst 23. mars . Skráning er hér . Skrifstofuskólinner mjög vinsæl og hagnýt námsleið . Námið er 160 klukkustundir og hefst 22. janúar . Farið er í verslunarreikning ,, þjónustu , samskipti , handfært bókhald , tölvubókhald , námstækni , tölvu - og upplýsingatækni og færnimöppu og ferilskrá . Skráning er hér .